**Zmluva na poskytovanie upratovacích a čistiacich služieb**

**č. C-NBS1-000-099-547**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „zmluva“)

## **ZMLUVNÉ STRANY**

**Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu v tvare IBAN: SK07 0720 0000 0000 0000 1919

(platí pre tuzemského poskytovateľa)

IBAN SK60 0720 0000 0000 0000 2129

(platí pre zahraničného poskytovateľa)

Národná banka Slovenska je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len **„objednávateľ“** v príslušnom gramatickom tvare)

a

**Poskytovateľ:**

Obchodné meno: **<vyplní uchádzač>**

Sídlo: <vyplní uchádzač>

Zapísaný: <vyplní uchádzač>

Zastúpený: <vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

BIC (SWIFT): <vyplní zahraničný uchádzač>

(ďalej len „**poskytovateľ**“ v príslušnom gramatickom tvare)

(objednávateľ a poskytovateľ ďalej v texte zmluvy spolu len „zmluvné strany“)

## **PREAMBULA**

1. Táto zmluva je výsledkom realizácie čiastkovej zákazky na predmet „**Poskytovanie upratovacích a čistiacich služieb pre budovu Národnej banky Slovenska, Vazovova 2 Bratislava**“ prostredníctvom zriadeného dynamického nákupného systému postupom užšej súťaže podľa zákona č. 343/2015 Z. z. o verejnopm obstarávaní a ozmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky: „**Poskytovanie upratovacích a čistiacich služieb pre budovu Národnej banky Slovenska, Vazovova 2 Bratislava**“ (ďalej aj ako „verejné obstarávanie“ alebo „DNS“) vyhlásenom objednávateľom v Úradnom vestníku EÚ č. 942024, série S, č. oznámenia: 284991-2024 zo dňa 15.05.2024 a vo Vestníku verejného obstarávania č. 94/2024 pod číslom 12800 - MUS zo dňa 16.05.2024MUT (ďalej len „oznámenie“) a uzatvára sa s poskytovateľom ako úspešným uchádzačom v uvedenom verejnom obstarávaní.

2. Na základe vyhodnotenia ponúk bola ponuka poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

3. Objednávateľ má záujem zabezpečiť pre svojich zamestnancov ako koncových prijímateľov upratovacích služieb čo najkvalitnejšie upratovanie kancelárskych priestorov, a preto upravuje do zmluvy nástroj na sledovanie kvality upratovacích služieb na základe vyjadrenia zamestnancov k úrovni kvality upratovacích služieb. Objednávateľ má právo názor zamestnancov pravidelne vyhodnocovať na základe ich vyplneného dotazníka, a ak bude na základe jeho vyhodnotenia preukázaná všeobecná nadmiera spokojnosti s poskytovanými upratovacími službami, čo znamená, že ich budú hodnotiť ako vynikajúce, tak môže byť poskytovateľovi vyplatený finančný bonus. Naopak, ak výsledky vyhodnotenia dotazníka ukážu nadmieru nespokojnosti s poskytovanými upratovacími službami, a teda budú hodnotené ako nedostatočné, má objednávateľ právo na zľavu z poskytovaných služieb. Účelom nástroja na meranie kvality upratovacích služieb zamestnancami objednávateľa ako ich koncovými prijímateľmi je motivácia poskytovateľa na poskytovanie služieb v čo najvyššej kvalite.

# **Článok I**

## **PREDMET ZMLUVY**

* 1. Predmetom tejto zmluvy je záväzok poskytovateľa za podmienok stanovených touto zmluvou a v mieste plnenia poskytovať pre objednávateľa upratovacie a čistiace služby (ďalej aj „upratovacie služby“ alebo „predmet zmluvy“), ktorých rozsah a bližšia špecifikácia je uvedená v Prílohe č. 1 - Špecifikácia upratovacích služieb, ktorá tvorí neoddeliteľnú súčasť tejto zmluvy.
  2. Objednávateľ sa touto zmluvou zaväzuje za včas a riadne poskytnuté upratovacie služby zaplatiť poskytovateľovi dohodnutú cenu podľa čl. IV zmluvy.
  3. Poskytovateľ sa zaväzuje plniť pre objednávateľa upratovacie služby vo vlastnom mene,  s odbornou starostlivosťou a na vlastnú zodpovednosť, v kvalite a za podmienok dohodnutých v tejto zmluve, v súlade so súťažnými podkladmi a s predloženou ponukou.

# **Článok II**

## **ROZSAH PREDMETU ZMLUVY**

1. Poskytovateľ sa zaväzuje vykonávať upratovacie služby v nasledovnom rozsahu:
2. Pravidelné upratovacie služby zahŕňajúce pravidelné upratovanie denne, týždenne, mesačne, štvrťročne, ročne ako aj ďalšie činnosti na pravidelnej báze,
3. Nepravidelné upratovacie služby zahŕňajúce upratovanie ako aj ďalšie činnosti niekoľkokrát ročne na nepravidelnej báze,

pričom bližšia špecifikácia požadovaných upratovacích služieb je uvedená v Prílohe č. 1 tejto zmluvy.

1. Poskytovateľ bude vykonávať upratovacie služby podľa určených alebo obvyklých technologických postupov, v súlade s platnými právnymi, prevádzkovými, požiarnymi a bezpečnostnými predpismi.
2. Poskytovanie upratovacích služieb zahŕňa aj zabezpečenie čistiacich prostriedkov (prostriedkov na umývanie okien a čistenie čalúneného/koženého nábytku) a technologického vybavenia podľa špecifikácie uvedenej v Prílohe č. 1 tejto zmluvy, potrebných na plnenie predmetu zmluvy.

Poskytovateľ je povinný si zabezpečiť čistiace prostriedky a technologické vybavenie podľa tohto bodu zmluvy na vlastné náklady.

Pokiaľ nebude možné zabezpečiť čistiace prostriedky a/alebo technologické vybavenie špecifikované v Prílohe č. 1 tejto zmluvy počas trvania tejto zmluvy, poskytovateľ je povinný o tejto skutočnosti bezodkladne informovať objednávateľa.

1. Pravidelné upratovacie služby budú poskytované ako služba v stanovených termínoch: 5x týždenne (pracovné dni), 1x týždenne (každý pondelok v týždni), 3 x týždenne (pondelok, streda, piatok), 1x mesačne (k prvému pracovnému dňu v mesiaci), štvrťročne (k prvému pracovnému dňu v mesiaci v príslušnom štvrťroku), ročne (k prvému pracovnému dňu v mesiaci máj príslušného roka), 2 x ročne (k prvému pracovnému dňu v mesiaci marec a október príslušného roka), 12 x ročne (k prvému pracovnému dňu každého mesiaca v roku), počas účinnosti tejto zmluvy na pravidelnej báze v rozsahu a špecifikácii podľa Prílohy č. 1 tejto zmluvy.

Nepravidelné upratovacie služby budú poskytované ako služba v termínoch na základe dohody zmluvných strán niekoľkokrát ročne, počas účinnosti tejto zmluvy na nepravidelnej báze v rozsahu a špecifikácii podľa Prílohy č. 1 tejto zmluvy.

Na konkrétnom termíne poskytnutia nepravidelných upratovacích služieb sa zmluvné strany dohodnú na základe písomnej (e-mailom) výzvy objednávateľa, v ktorej bude určený termín na poskytnutie predmetných upratovacích služieb, najneskôr však poskytovateľ začne s poskytovaním požadovaných upratovacích služieb do 14 kalendárnych dní odo dňa zaslania písomnej (e-mailom) výzvy objednávateľa.

1. Pri realizácii predmetu zmluvy môže poskytovateľ použiť aj subdodávateľov. Pri realizácii predmetu zmluvy subdodávateľom má poskytovateľ zodpovednosť tak, akoby ho realizoval sám.

Poskytovateľ potvrdzuje, že podľa § 41 ods. 3 zákona o verejnom obstarávaní uviedol v Prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný písomne (e-mailom) oznámiť bezodkladne objednávateľovi akúkoľvek zmenu uvedených údajov o jestvujúcom subdodávateľovi uvedenom v Prílohe č. 3, najneskôr však do troch pracovných dní odo dňa uskutočnenia zmeny.

V prípade zmeny subdodávateľa (nového subdodávateľa) je poskytovateľ povinný bezodkladne písomne (e-mailom) oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, najneskôr však do troch pracovných dní pred jeho plánovaným využitím.

Plnenie zmluvy alebo jej časti prostredníctvom subdodávateľa nezbavuje poskytovateľa povinnosti a zodpovednosti za plnenia subdodávateľa.

1. Poskytovateľ sa zaväzuje v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Poskytovateľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z. V prípade, ak sa vyhlásenie poskytovateľa podľa predchádzajúcej vety preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa dvojnásobku pokuty uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia u poskytovateľa objednávateľom.
2. Poskytovateľ sa zaväzuje, počas celej doby trvania tejto zmluvy byť zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). U subdodávateľa táto povinnosť platí, ak mu takáto povinnosť v zmysle zákon č. 315/2016 Z. z. vzniká, pričom za jej splnenie zodpovedá poskytovateľ.

## **Článok III**

## **MIESTO A ČAS PLNENIA**

* + 1. Miestom poskytovania upratovacích služieb sú priestory objektu objednávateľa:

Národná banka Slovenska, budova na ulici Vazovova 2, Bratislava.

1. Upratovacie služby bude poskytovateľ zabezpečovať v  pracovných dňoch v  čase od 15.00 hod. do 19.00 hod. V prípade potreby objednávateľa, a to najmä z prevádzkových dôvodov, sa poskytovateľ zaväzuje poskytovať upratovacie služby aj mimo stanoveného času, a prispôsobiť čas upratovania podľa požiadavky objednávateľa, ak tomu nebránia vážne dôvody.
2. Periodicita a rozvrh poskytovania upratovacích služieb sú uvedené v čl. II bode 4 a v Prílohe č. 1 tejto zmluvy.
3. Poskytovateľ je povinný začať poskytovať upratovacie služby podľa článku II bodu 1 tejto zmluvy na základe písomnej výzvy objednávateľa, a to v termíne uvedenom vo výzve, avšak najneskôr do siedmich (7) kalendárnych dní odo dňa nadobudnutia účinnosti tejto zmluvy.

# **Článok IV**

## **CENA PREDMETU ZMLUVY**

* 1. Cena za upratovacie služby je dohodnutá zmluvnými stranami v zmysle zákona NR SR č. 18/1996 Z.z. o cenách v znení neskorších predpisov a vyhlášky Ministerstva financií SR č. 87/1996 Z.z. v znení neskorších predpisov, ktorou sa vykonáva zákon NR SR č. 18/1996 Z. z. o cenách v znení neskorších predpisov.

Celková cena za upratovacie služby je:

**<vyplní uchádzač> EUR bez DPH**

(slovom: <vyplní uchádzač> EUR bez DPH).

* 1. Podrobná špecifikácia ceny za upratovacie služby s uvedením jednotkových cien za upratovacie služby je uvedená v Prílohe č. 2 tejto zmluvy.
  2. Cena za upratovacie služby zahŕňa všetky ekonomicky oprávnené náklady poskytovateľa vynaložené v súvislosti s poskytovaním upratovacích služieb, a to najmä náklady na zabezpečenie čistiacich prostriedkov a technologického vybavenia podľa tejto zmluvy, náklady na dopravu, náklady na odstraňovanie vád predmetu zmluvy a náklady spojené s realizáciou predmetu zmluvy po štandardnej pracovnej dobe poskytovateľa, resp. počas dní pracovného pokoja, víkendov a sviatkov.

* 1. Zmena čistiacich prostriedkov a/alebo technologického vybavenia v zmysle článku II bodu 3 tejto zmluvy nie je dôvodom na úpravu ceny.
  2. Zmluvné strany sa, v súlade s § 18 ods. 1 písm. a) zákona o verejnom obstarávaní, dohodli, že poskytovateľ má právo na zmenu ceny v priebehu plnenia zmluvy za podmienok uvedených a špecifikovaných v nasledujúcich bodoch tohto článku zmluvy.
  3. Jednotkové ceny v príslušnom časovom vyjadrení uvedené v Prílohe č. 2 tejto zmluvy, a teda aj celkovú cenu podľa bodu 1 tohto článku zmluvy možno na žiadosť poskytovateľa zvýšiť v prípade zvýšenia ceny práce z dôvodu zvýšenia ustanovenej sumy minimálnej mzdy alebo z dôvodu zvýšenia sadzby odvodov zamestnávateľa za zamestnancov do sociálnej poisťovne a zdravotnej poisťovne.
  4. Poskytovateľ je oprávnený po uplynutí celého kalendárneho roka od nadobudnutia účinnosti zmluvy každoročne vždy ku dňu 15.01. príslušného roka požiadať o zvýšenie jednotkových cien o čiastku zodpovedajúcu zvýšeniu ceny práce zamestnancov podieľajúcich sa na plnení tejto zmluvy z dôvodu zvýšenia ustanovenej sumy minimálnej mzdy alebo zvýšenia sadzby odvodov zamestnávateľa za zamestnancov do sociálnej a zdravotnej poisťovne v predchádzajúcom roku (príklad: zmluva nadobudne účinnosť dňa 01.09.2024, jeden rok od účinnosti zmluvy je dňa 01.09.2025, takže k 15.01.2026 môže poskytovateľ požiadať o zvýšenie ceny); k tomuto zvýšeniu jednotkových cien je poskytovateľ oprávnený jedine vtedy, pokiaľ objednávateľovi odôvodní a preukáže súvis medzi zvýšením ustanovenej sumy minimálnej mzdy alebo zvýšením sadzby odvodov zamestnávateľa za zamestnancov a zvýšením ceny práce zamestnancov podieľajúcich sa na plnení predmetu tejto zmluvy.
  5. Zvýšenie podľa bodu 7 tohto článku zmluvy nemôže byť vyššie ako 4 % oproti predchádzajúcej výške jednotkovej ceny.
  6. Zvýšenie jednotkových cien podľa tejto zmluvy potvrdia zmluvné strany uzatvorením písomného dodatku k tejto zmluve.
  7. Zmluvné strany sa, v súlade s § 18 ods. 1 písm. a) zákona o verejnom obstarávaní, dohodli, že cenu je možné upravovať aj v zmysle článku IX tejto zmluvy, a teda na základe výsledkov hodnotenia kvality poskytovaných upratovacích služieb.

Ak poskytovateľom poskytnuté upratovacie služby sú podľa článku IX tejto zmluvy na základe hodnotenia podľa vyhodnotených dotazníkov hodnotené 2x po sebe ako vynikajúce poskytovanie upratovacích služieb, tak poskytovateľ môže získať bonusovú platbu. Výška bonusovej platby sa určuje ako pevne stanovená suma 1000,00 EUR bez DPH. Bonusovú platbu uhradí objednávateľ na základe faktúry vystavenej poskytovateľom.

Celková suma vyplatených bonusov počas doby trvania tejto zmluvy (4 rokov) môže dosiahnuť maximálne výšku 8000,00 EUR bez DPH.

**Článok V**

**PLATOBNÉ PODMIENKY**

1. Cenu za poskytnuté upratovacie služby podľa čl. IV bodu 2 zmluvy bude poskytovateľ fakturovať mesačne spätne, a to najneskôr do 15 kalendárnych dní nasledujúcich po mesiaci, v ktorom boli poskytnuté upratovacie služby. Cenu za poskytnuté upratovacie služby podľa čl. IV bodu 2 zmluvy v rozsahu za štvrťročné, polročné alebo ročné upratovanie bude poskytovateľ fakturovať v nasledujúcom mesiaci po skončení poskytovania týchto upratovacích služieb. Poskytovateľ vystaví faktúru výlučne vo výške za skutočne poskytnutý predmet zmluvy, a teda len za skutočne poskytnutý rozsah upratovacích služieb v danom mesiaci. Fakturačným obdobím je jeden kalendárny mesiac, ktorý začína vždy v prvý deň kalendárneho mesiaca a končí sa v posledný deň kalendárneho mesiaca. V prípade, že sa s plnením predmetu zmluvy začne a/alebo skončí v priebehu fakturačného obdobia, cena za poskytnuté služby sa v prvý a/alebo v posledný kalendárny mesiac vyúčtuje ako alikvotná časť za dané fakturačné obdobie.
2. Faktúry sú splatné do 30 dní odo dňa ich doručenia objednávateľovi bezhotovostným prevodom na účet poskytovateľa.

1. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s oznámením novej e-mailovej adresy druhej zmluvnej strane, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
2. Poskytovateľ k dohodnutej cene uplatní DPH podľa všeobecne záväzných právnych predpisov účinných v čase fakturácie. Za správne vyčíslenie výšky DPH zodpovedá v plnom rozsahu poskytovateľ. <text tejto vety platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač túto vetu odstráni>
3. V prípade, že faktúry nebudú obsahovať všetky údaje podľa zákona o dani z pridanej hodnoty, resp. nebudú po stránke vecnej alebo formálnej správne vystavené, objednávateľ ich vráti poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi. <text bodu 5 platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a  zahraničný uchádzač odstráni nasledovnú časť textu bodu 5 „faktúry nebudú obsahovať všetky údaje podľa zákona o dani z pridanej hodnoty, resp.“>.
4. Poskytovateľ najneskôr do doby vyhotovenia faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Poskytovateľ vyhlasuje, že je konečným príjemcom dohodnutej ceny uvedenej v tomto článku zmluvy. <text tohto bodu platí pre zahraničného uchádzača, domáci uchádzač text tohto bodu odstráni>
5. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy.
6. Poskytovateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.
7. Zmluvné strany sa dohodli, že na vykonanie predmetu zmluvy (upratovacie služby)   
   v zmysle a za podmienok uvedených v tejto zmluve objednávateľ neposkytne poskytovateľovi žiadny preddavok ani zálohovú platbu.

# **Článok VI**

## **PRÁVA A POVINNOSTI ZMLUVNÝCH STRÁN**

* 1. Zmluvné strany vyhlasujú, že im je známy rozsah a povaha upratovacích služieb podľa tejto zmluvy. Poskytovateľ vyhlasuje, že sú mu známe technické i prevádzkové podmienky, za ktorých majú byť realizované upratovacie služby. Poskytovateľ vyhlasuje, že má oprávnenie na vykonávanie činností nevyhnutných pre plnenie všetkých záväzkov zo zmluvy a že je personálne, technicky a odborne spôsobilý na realizáciu upratovacích služieb v požadovanej kvalite a v dohodnutom čase.
  2. Oprávnené osoby za objednávateľa spolu s objektovým vedúcim určeným poskytovateľom jedenkrát za týždeň skontrolujú rozsah, kvalitu a dodržanie termínov poskytovaných upratovacích služieb podľa tejto zmluvy. V prípade zistenia nedostatkov v kvalite, rozsahu alebo termínoch poskytovaných upratovacích služieb spíšu zmluvné strany písomný záznam – Protokol o plnení upratovacích služieb.

Ak budú pri tejto kontrole zistené nedostatky pri poskytovaní upratovacích služieb podľa tejto zmluvy, budú tieto nedostatky bezodkladne odstránené na náklady poskytovateľa, najneskôr v lehote určenej objednávateľom. O odstránení nedostatkov poskytovaných služieb podľa predchádzajúcej vety bude poskytovateľom spísaná správa o odstránení nedostatkov, ktorú bezodkladne po odstránení nedostatkov doručí objednávateľovi. Objednávateľ je oprávnený skontrolovať odstránenie nedostatkov a požadovať pri kontrole osobnú účasť oprávnených osôb objednávateľa a objektového vedúceho poskytovateľa.

V prípade, ak budú opakovane (najmenej dvakrát za mesiac) zistené nedostatky poskytovaných upratovacích služieb v zmysle tohto bodu zmluvy, má objednávateľ právo odstúpiť od tejto zmluvy za podstatné porušenie zmluvy poskytovateľom v súlade s čl. XII bodom 6 tejto zmluvy.

Práva a povinnosti poskytovateľa:

* 1. Poskytovateľ je povinný poskytovať služby podľa tejto zmluvy odborne, starostlivo, hospodárne, s potrebným počtom odborne spôsobilých osôb v súlade so záujmami objednávateľa, s osvedčenými prostriedkami, prístrojmi a metódami a vykonávať ich plánovito v zmysle Prílohy č. 1 tejto zmluvy.
  2. Poskytovateľ bude používať len výrobky, stroje a zariadenia spĺňajúce požiadavky STN, ktoré vylučujú poškodenie upratovaných priestorov a zdravia zamestnancov, neohrozujú životné prostredie, majetok, práva a oprávnené záujmy objednávateľa.
  3. Poskytovateľ sa zaväzuje, že odmeňovanie osôb poskytujúcich upratovacie služby je a bude v súlade so zákonom č. 663/2007 Z.z. o minimálnej mzde v znení neskorších predpisov, a nariadeniami vlády SR, ktorými sa ustanovuje suma minimálnej mzdy v SR, ako aj inými platnými právnymi predpismi súvisiacimi s odmeňovaním takýchto osôb.
  4. Poskytovateľ je povinný pri poskytovaní predmetu tejto zmluvy dodržiavať povinnosti bezpečnosti a ochrany zdravia pri práci, ochrany pred požiarmi a ochrany životného prostredia v súlade s vykonanými poučeniami, v súlade s platnými právnymi predpismi vzťahujúcimi sa na oblasť BOZP a s Prílohou č. 4 tejto zmluvy - Podmienky poskytovania služieb týkajúce sa OŽP, BOZP, OPP a VZ.
  5. Poskytovateľ je zodpovedný za odpady a znečistenie, ktoré vzniknú jeho činnosťou.

Poskytovateľ je povinný zabezpečiť upratovacie vozíky na triedenie odpadu.

Poskytovateľ zabezpečuje správne triedenie odpadu podľa zberných nádob v objekte. Odpad zo zberných nádob je povinný poskytovateľ vyniesť do kontajnerov v označenom objekte objednávateľa (budova na ulici Imricha Karvaša – ústredie NBS). Vyprázdňovanie kontajnerových nádob na odpad zabezpečuje objednávateľ.

* 1. Poskytovateľ sa zaväzuje k hospodárnemu nakladaniu s poskytnutou vodou, elektrickou energiou, a ostatnými zdrojmi, ktoré mu objednávateľ poskytuje pre realizáciu predmetu zmluvy. Pracovníci poskytovateľa sú povinní po skončení poskytovania upratovacích služieb uzatvoriť okná, uzatvoriť vodu a vypnúť elektrické osvetlenie.
  2. Poskytovateľ je povinný objednávateľovi bezodkladne oznámiť počas poskytovania upratovacích služieb zistené závady, nedostatky a škody na nábytku, zariadení, elektrických zariadeniach a vodovodných inštaláciách, prípadne iné závady v mieste poskytovania upratovacích služieb.
  3. Poskytovateľ je povinný najneskôr do troch (3) kalendárnych dní od nadobudnutia účinnosti tejto zmluvy písomne formou e-mailu doručiť objednávateľovi (kontaktnej osobe uvedenej pri podpise zmluvy) nasledovné zoznamy:

- zoznam kontaktných osôb poskytovateľa určených pre účely rokovania zmluvných strán vo veciach plnenia predmetu zmluvy, a to v rozsahu: meno a priezvisko, e-mailová adresa, telefónne číslo (ďalej len „oprávnené osoby poskytovateľa“),

- kontaktné údaje na poverenú osobu za poskytovateľa, t. j. objektový vedúci, ktorý kontroluje rozsah a kvalitu poskytovaných upratovacích služieb za poskytovateľa, v rozsahu meno, priezvisko a telefónne číslo,

- menný zoznam všetkých osôb upratovacieho personálu:, a to za účelom zabezpečenia vstupu do budovy (ďalej len „upratovací personál“). V zozname upratovacieho personálu uvedie poskytovateľ písomne mená pracovníkov s číslami ich preukazov totožnosti.

* 1. Každá zmena vo vyššie uvedených zoznamoch osôb musí byť poskytovateľom zaslaná oprávnenej osobe na strane objednávateľa, a to písomne formou e-mailu najneskôr 48 hodín pred vykonaním zmien.
  2. Poskytovateľ je povinný na odôvodnenú žiadosť objednávateľa zabezpečiť výmenu upratovacieho personálu, a to s účinnosťou od nasledujúceho kalendárneho mesiaca po obdržaní žiadosti objednávateľa. Objednávateľ je oprávnený vzniesť takúto požiadavku po tom, ako došlo k porušeniu povinností pracovníka poskytovateľa v zmysle ustanovení tejto zmluvy uvedených v čl. VI bode 1.6., 1.7., 1.8., 1.9. alebo 1.13., a v čl. VII bode 2, 3, 4 alebo 5 tejto zmluvy.

V prípade, ak poskytovateľ opakovane poruší povinnosť podľa tohto bodu zmluvy, má objednávateľ právo odstúpiť od tejto zmluvy za nepodstatné porušenie zmluvy v súlade s čl. XII bodom 7 tejto zmluvy.

* 1. Poskytovateľ sa zaväzuje zachovávať mlčanlivosť o všetkých skutočnostiach týkajúcich sa objednávateľa, o ktorých sa dozvie v súvislosti s plnením predmetu tejto zmluvy. Povinnosť zachovávať mlčanlivosť sa vzťahuje aj na všetkých pracovníkov poskytovateľa a pracovníkov subdodávateľa a nie je možné sa jej nijako zbaviť. Poskytovateľ sa zaväzuje svojich pracovníkov zaviazať záväzkom mlčanlivosti o všetkých skutočnostiach, o ktorých sa dozvedeli pri výkone práce. V prípade plnenia predmetu zmluvy prostredníctvom subdodávateľa je poskytovateľ povinný zabezpečiť, aby subdodávateľ zaviazal záväzkom mlčanlivosti svojich pracovníkov. Táto povinnosť je časovo neohraničená a trvá aj po ukončení zmluvy. V prípade porušenia záväzku mlčanlivosti pracovníkom poskytovateľa alebo subdodávateľa, sa toto porušenie považuje za porušenie záväzku mlčanlivosti poskytovateľa.
  2. Poskytovateľ je povinný bez meškania písomne informovať objednávateľa o akejkoľvek skutočnosti, ktorá bráni alebo sťažuje včasné alebo riadne poskytovanie upratovacích služieb a môže spôsobiť omeškanie poskytovateľa s plnením termínov podľa tejto zmluvy.

Práva a povinnosti objednávateľa:

* 1. Objednávateľ zabezpečí čistiace prostriedky potrebné k poskytovaniu upratovacích služieb s výnimkou tých, ktoré sú uvedené v čl. II bode 3 tejto zmluvy.
  2. Objednávateľ zabezpečí dodávku teplej a studenej vody, elektrický prúd a osvetlenie v potrebnej miere na vykonávanie upratovacích služieb na vlastné náklady.
  3. Objednávateľ zabezpečí poskytovateľovi bezplatne uzamykateľné priestory na prezliekanie upratovacieho personálu a na odkladanie materiálu, zariadenia, strojov a čistiacich prostriedkov. Za vnesené a odložené predmety poskytovateľa alebo upratovacieho personálu objednávateľ nezodpovedá. Priestor je situovaný v suteréne objektu. Poskytovateľ sa zaväzuje udržiavať dané priestory v čistote.
  4. Objednávateľ poskytne upratovaciemu personálu a pracovníkom poskytovateľa kľúče od upratovacích priestorov určených na plnenie predmetu zmluvy, alebo zabezpečí iný bezproblémový prístup k týmto priestorom, a to vždy v príslušný deň poskytovania upratovacích služieb. Po skončení upratovacích služieb v tento deň pracovníci poskytovateľa vrátia kľúče objednávateľovi.
  5. Objednávateľ je povinný najneskôr do troch (3) kalendárnych dní od nadobudnutia účinnosti tejto zmluvy písomne formou e-mailu doručiť poskytovateľovi (kontaktnej osobe uvedenej pri podpise zmluvy) zoznam kontaktných osôb objednávateľa určených pre účely rokovania zmluvných strán vo veciach plnenia predmetu zmluvy, a to v rozsahu: meno a priezvisko, e-mailová adresa, telefónne číslo (ďalej len „oprávnené osoby objednávateľa“).
  6. Objednávateľ má právo kontrolovať osoby poskytovateľa, prostredníctvom ktorých plní predmet tejto zmluvy, pri činnostiach v rámci plnenia predmetu zmluvy vykonávaných v priestoroch objednávateľa.

# **Článok VII**

## **UPRATOVACÍ PERSONÁL**

1. Poskytovateľ je povinný zabezpečiť odborne spôsobilé osoby, prostredníctvom ktorých plní predmet tejto zmluvy (ďalej spolu len „pracovníci“).

Poskytovateľ je povinný zabezpečiť najmenej 3 pravidelných pracovníkov a 2 náhradných pracovníkov pri plnení svojich povinností podľa tejto zmluvy.

1. Poskytovateľ je povinný zabezpečiť, aby osoby, prostredníctvom ktorých plní predmet tejto zmluvy v objektoch objednávateľa dodržiavali všetky všeobecne záväzné predpisy vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov, a aby sa riadili organizačnými pokynmi oprávnených osôb objednávateľa.
2. Poskytovateľ a jeho pracovníci sú povinní všetky nájdené veci v mieste poskytovania služieb bezodkladne odovzdať objednávateľovi, alebo na určené miesto.
3. Každému pracovníkovi je prísne zakázané:
4. prezerať a/alebo čítať dokumentáciu, aktá, zošity, písomnosti a akékoľvek iné nosiče informácií nachádzajúce sa v miestnostiach alebo iných priestoroch objednávateľa,
5. používať kancelársku techniku (ako počítače, kopírovacie stroje, faxy a telefóny) a akékoľvek iné technické zariadenia nachádzajúce sa v miestnostiach alebo iných priestoroch objednávateľa,
6. otvárať skrine, skrinky, písacie stoly, a akékoľvek iné zariadenia nachádzajúce sa v miestnostiach alebo v iných priestoroch objednávateľa,
7. umožniť do priestorov objednávateľa prístup osobám, ktoré nie sú poskytovateľom určené na poskytovanie služieb,
8. vynášať, presúvať alebo inak premiestňovať (ďalej len „vynášať“) materiály, stroje, prístroje, zariadenia, informácie, nosiče informácií a akékoľvek iné veci (ďalej len „predmety“) patriace objednávateľovi, zamestnancom objednávateľa alebo tretím osobám (s výnimkou predmetov patriacich poskytovateľovi a tiež s výnimkou odstránenia odpadu vzniknutého ako výsledok výkonu služieb), a to jednak vynášať predmety von z jednotlivých miestností alebo z iných priestorov objednávateľa (kde sa jednotlivé predmety nachádzajú) a jednak von z budovy objednávateľa; za účelom kontroly dodržiavania tohto zákazu vynášania predmetov je každá osoba z personálu poskytovateľa povinná podrobiť sa osobnej kontrole (najmä pri opustení priestorov budovy objednávateľa) vykonávanej zástupcom poskytovateľa a na požiadanie aj osobnej kontrole vykonávanej zástupcom objednávateľa (napríklad členmi bankovej polície objednávateľa).
9. Poskytovateľ zodpovedá za dôsledné využitie pridelených kľúčov podľa čl. VI bodu 1.18. tejto zmluvy, a to len na účely poskytovania upratovacích služieb, odomykania a zamykania miestností a za to, že do miestností nebudú vstupovať tretie osoby. Za zverené kľúče nesie poskytovateľ plnú zodpovednosť. Objednávateľ poskytne upratovaciemu personálu a pracovníkom poskytovateľa kľúče od upratovacích priestorov určených na plnenie predmetu zmluvy, alebo zabezpečí iný bezproblémový prístup k týmto priestorom, a to vždy v príslušný deň poskytovania upratovacích služieb. Po skončení upratovacích služieb v tento deň pracovníci poskytovateľa vrátia kľúče objednávateľovi. Každú stratu kľúčov poskytovateľ bezodkladne nahlási objednávateľovi a všetky náklady s tým spojené bude hradiť poskytovateľ. Poskytovateľ ručí za to, že jeho pracovníci svojou prítomnosťou nenarušia chod organizácie objednávateľa, neodcudzia žiadny materiál, ani písomnosti, s ktorými budú prichádzať do styku.
10. Poskytovateľ je povinný zabezpečiť, aby všetci jeho pracovníci boli vybavení jednotným pracovným oblečením doplneným označením (logom) spoločnosti poskytovateľa a menovkou pracovníka.
11. Objektový vedúci poskytovateľa je povinný kontrolovať dodržiavanie zákazu vynášania predmetov podľa bodu 4 písm. e) tohto článku zmluvy pri každom opustení priestorov objednávateľa ktoroukoľvek osobou z personálu poskytovateľa (a podľa potreby vykonať aj osobnú kontrolu osoby z personálu poskytovateľa, ktorá opúšťa priestory objednávateľa).
12. Pokiaľ poskytovateľ poverí plnením ktoréhokoľvek zo záväzkov podľa tejto zmluvy tretiu stranu, má poskytovateľ voči objednávateľovi rovnakú zodpovednosť za poskytnutie predmetu zmluvy a za prípadné škody, náklady a únik dôverných informácií spôsobený treťou stranou, ako by plnil tieto záväzky sám.

# **Článok VIII**

**ZODPOVEDNOSŤ ZA VADY A REKLAMÁCIE**

1. Poskytovateľ zodpovedá za rozsah, kvalitu a odbornosť poskytovaných upratovacích služieb podľa článku II. tejto zmluvy.
2. Poskytované upratovacie služby majú vady, ak neboli poskytnuté v súlade s touto zmluvou, v požadovanom rozsahu, v požadovanom termíne alebo v zodpovedajúcej kvalite.
3. Objednávateľ je oprávnený vykonávať kontrolu splnenia povinností poskytovaných upratovacích služieb. Ak majú poskytované upratovacie služby vady zistené objednávateľom, je oprávnená osoba objednávateľa povinná bez zbytočného odkladu upovedomiť o tejto skutočnosti objektového vedúceho, a to písomne na e-mailovú adresu uvedenú poskytovateľom (prípadne zaslať správu s fotodokumentáciou konkrétneho porušenia) (ďalej len „reklamácia“).

Poskytovateľ má právo vyjadriť sa k reklamácii.

Poskytovateľ je povinný odstrániť vady plnenia bezodkladne po písomnom (e-mailom) oznámení reklamácie, najneskôr však do 48 hodín od nahlásenia reklamácie. Objednávateľ požaduje, aby v tomto prípade poskytovateľ informoval písomne (e-mailom) objednávateľa o odstránení vád. Objednávateľ môže požadovať, aby pracovník poskytovateľa zistené nedostatky odstránil okamžite na mieste plnenia, ak je to za daných okolností možné.

V prípade vadného plnenia predmetu tejto zmluvy opakovane v priebehu jedného kalendárneho mesiaca bude takéto porušenie zmluvných povinností považované za podstatné porušenie zmluvy a objednávateľ je oprávnený od tejto zmluvy odstúpiť.

# **Článok IX**

# **HODNOTENIE KVALITY PLNENIA**

1. Poskytovateľ sa zaväzuje poskytovať upratovacie služby tak, aby objednávateľ resp. jeho zamestnanci boli spokojní s úrovňou upratovania kancelárskych priestorov, čím sa myslia kancelárie, zasadačky, chodby, vestibuly, schodiská, sociálne zariadenia a kuchynky. Na splnenie tohto cieľa sa zmluvné strany dohodli na oprávnení (nie povinnosti) objednávateľa realizovať hodnotenie úrovne poskytovaných upratovacích služieb podľa tohto článku zmluvy kedykoľvek počas trvania účinnosti tejto zmluvy.
2. Hodnotenie vykoná objednávateľ zabezpečením vyplnenia dotazníka zamestnancami objednávateľa v pravidelných intervaloch, a to každé tri kalendárne mesiace. Objednávateľ je oprávnený začať s hodnotením kvality plnenia kedykoľvek počas trvania zmluvy, vždy od prvého dňa príslušného kalendárneho mesiaca. V prípade, ak sa objednávateľ rozhodne začať s hodnotením kvality plnenia od nadobudnutia účinnosti tejto zmluvy interval hodnotenia kvality plnenia sa začína počítať od prvého dňa kalendárneho mesiaca nasledujúceho po kalendárnom mesiaci v ktorom nadobudla účinnosť táto zmluva. V prípade, ak sa objednávateľ rozhodne začať s hodnotením kvality plnenia počas trvania zmluvy interval hodnotenia kvality plnenia sa začína počítať od prvého dňa kalendárneho mesiaca nasledujúceho po kalendárnom mesiaci, v ktorom sa objednávateľ rozhodol realizovať meranie hodnotenia kvality plnenia podľa tejto zmluvy. Objednávateľ nie je povinný informovať poskytovateľa o realizovaní hodnotenia kvality plnenia.
3. Úroveň poskytovaných služieb sa určuje v troch úrovniach, a to ako:
4. vynikajúce poskytovanie upratovacích služieb
5. uspokojivé poskytovanie upratovacích služieb
6. neuspokojivé/nedostatočné poskytovanie upratovacích služieb.
7. Za **vynikajúce poskytovanie upratovacích služieb** sa považuje prípad, ak v dvoch po sebe vykonaných hodnoteniach (2x počas šiestich mesiacov) sa vyjadrí v dotazníku najmenej 60 zamestnancov, ktorých sa týka upratovanie a tí ohodnotia poskytovanie služieb úrovňou vynikajúce. Za celkový počet zamestnancov, ktorých sa upratovanie týka, sa považuje 90 zamestnancov a tomuto počtu zamestnancov musí byť zaslaný dotazník.
8. Za **uspokojivé poskytovanie upratovacích služieb** sa považuje prípad, ak v hodnotení najmenej 60 zamestnancov, ktorých sa upratovanie týka ohodnotí poskytovanie služieb úrovňou uspokojivé. Za celkový počet zamestnancov, ktorých sa upratovanie týka, sa považuje 90 zamestnancov a tomuto počtu zamestnancov musí byť zaslaný dotazník.
9. Za **neuspokojivé/nedostatočné poskytovanie upratovacích služieb** sa považuje prípad, ak v dvoch po sebe vykonaných hodnoteniach (2x počas šiestich mesiacov) sa vyjadrí v dotazníku najmenej 60 zamestnancov, ktorých sa týka upratovanie a tí ohodnotia poskytovanie služieb úrovňou neuspokojivé. Za celkový počet zamestnancov, ktorých sa upratovanie týka, sa považuje 90 zamestnancov a tomuto počtu zamestnancov musí byť zaslaný dotazník.
10. Výsledok vykonaného hodnotenia poskytovateľ berie na vedomie a súhlasí s následkami. Objednávateľ písomne oznámi poskytovateľovi výsledok vykonaného hodnotenia do piatich (5) pracovných dní od vyhodnotenia dotazníka.
11. S úrovňou poskytovaných služieb sú spojené tieto následky (následok alebo následok 2):

|  |  |  |
| --- | --- | --- |
| úroveň poskytovania služieb | následok | následok 2 |
| 2x po sebe hodnotenie vynikajúce | Služby sú poskytované  nadštandardne, a preto môže byť vyplatený bonus;  bonus je určený ako pevná suma 1000,00 EUR bez DPH |  |
| hodnotenie uspokojivé | služby sú poskytované štandardne resp. na minimálnej prijateľnej úrovni, a preto bez následku | - |
| 2x po sebe hodnotenie neuspokojivé/nedostatočné | Služby sú poskytované neuspokojivo, a preto si môže uplatniť objednávateľ zľavu z ceny poskytovaných upratovacích služieb vo výške 1000,00 EUR bez DPH | služby sú poskytované nedostatočne a v tom prípade sa jedná o podstatné porušenie zmluvy |

1. Zmluvné strany sa dohodli na slovnom vyjadrení hodnotenia jednotlivých úrovní poskytovaných upratovacích služieb, ktoré bude uvedené v dotazníku pre zamestnancov objednávateľa.

|  |  |
| --- | --- |
| úroveň poskytovania upratovacích služieb | popis |
| vynikajúco | Kancelárske priestory (kancelárie, zasadačky, chodby, vestibuly, schodiská, sociálne zariadenia a kuchynky) sú po vykonanej aktivite resp. poskytnutej upratovacej službe poskytovateľa dôkladne čisté, dôkladne upratané a vyčistené resp. na mňa tak celkovo pôsobia. |
| uspokojivo | Kancelárske priestory (kancelárie, zasadačky, chodby, vestibuly, schodiská, sociálne zariadenia a kuchynky) sú po vykonanej aktivite resp. poskytnutej službe poskytovateľa v zásade celkovo čisté a celkovo upratané a vyčistené resp. na mňa tak celkovo pôsobia. |
| neuspokojivo/nedostatočne | Kancelárske priestory (kancelárie, zasadačky, chodby, vestibuly, schodiská, sociálne zariadenia a kuchynky) sú aj napriek vykonanej aktivite resp. poskytnutej službe poskytovateľa neuspokojivo upratané a vyčistené, resp. na mňa tak celkovo pôsobia. |

# **Článok X**

**ZODPOVEDNOSŤ ZA ŠKODU A ZMLUVNÉ SANKCIE**

1. Poskytovateľ zodpovedá objednávateľovi za škody v zmysle ustanovení Obchodného zákonníka a v zmysle príslušných všeobecne záväzných právnych predpisov.

1. Poskytovateľ zodpovedá za škody, ktoré vzniknú pri poskytovaní služieb podľa tejto zmluvy, zavinené ním, alebo jeho personálom.
2. V prípade omeškania poskytovateľa s poskytovaním predmetu zmluvy v termínoch uvedených podľa čl. III bodu 3 tejto zmluvy, vzniká objednávateľovi nárok voči poskytovateľovi vyúčtovať zmluvnú pokutu vo výške 100,00 EUR bez DPH za každý aj začatý deň omeškania.
3. V prípade omeškania poskytovateľa s odstránením nedostatkov v lehote podľa čl. VI, práva a povinnosti zmluvných strán, bod 1.2. tejto zmluvy, je objednávateľ oprávnený požadovať od poskytovateľa zaplatenie zmluvnej pokuty vo výške 100,00 EUR za každý aj začatý deň omeškania poskytovateľa.
4. Za každé jednotlivé porušenie povinnosti poskytovateľa, ktoré vyplývajú z ustanovenia článku VI, práva a povinnosti poskytovateľa bod 1.7. tejto zmluvy, má objednávateľ právo uplatniť a poskytovateľ povinnosť zaplatiť zmluvnú pokutu vo výške 1000,00 EUR jednorazovo.
5. Za každé jednotlivé porušenie povinnosti poskytovateľa, ktoré vyplývajú z ustanovenia článku VI bodu 1.13. tejto zmluvy, má objednávateľ právo uplatniť a poskytovateľ povinnosť zaplatiť zmluvnú pokutu vo výške 1000,00 EUR jednorazovo.
6. Za každé jednotlivé porušenie povinností poskytovateľa, ktoré vyplývajú z predpisov a zásad bezpečnosti a ochrany zdravia pri práci, má objednávateľ právo uplatniť a poskytovateľ povinnosť zaplatiť zmluvnú pokutu vo výške 500,00 EUR jednorazovo.
7. V prípade omeškania objednávateľa s platením faktúr podľa tejto zmluvy je poskytovateľ oprávnený účtovať objednávateľovi úroky z omeškania vo výške podľa platných ustanovení Obchodného zákonníka.
8. Pokiaľ nie je v niektorom z ustanovení tejto zmluvy uvedené inak, v prípade porušenia akýchkoľvek povinností poskytovateľom vyplývajúcich mu z tejto zmluvy je objednávateľ oprávnený si voči poskytovateľovi uplatňovať popri nároku na zmluvnú pokutu aj nárok na náhradu škody, a to v plnom rozsahu vzniknutej škody.
9. Nárok na zmluvnú pokutu a na náhradu škody nezaniká ani v prípade odstúpenia od zmluvy.
10. Zmluvné pokuty podľa tejto zmluvy sú splatné do 14 kalendárnych dní odo dňa doručenia faktúry druhej zmluvnej strane, ak nie je v zmluve uvedené inak.

# **Článok XI**

## **POISTENIE**

Na zaistenie prípadných nárokov objednávateľa na náhradu škody vyplývajúcej z tejto zmluvy poskytovateľ vyhlasuje, že má uzavreté poistenie zodpovednosti za škodu spôsobenú pri výkone činnosti podľa tejto zmluvy. Poskytovateľ je povinný predložiť objednávateľovi ku dňu podpísania tejto zmluvy platnú a účinnú poistnú zmluvu o poistení zodpovednosti za škodu podľa prvej vety s dohodnutou poistnou sumou najmenej 30.000,00 EUR.

# **Článok XII**

## **DOBA TRVANIA ZMLUVY A ZÁNIK ZMLUVY**

* + 1. Táto zmluva sa uzatvára na dobu určitú, a to na 4 (štyri) roky odo dňa nadobudnutia jej účinnosti.
    2. Táto zmluva môže zaniknúť pred uplynutím doby jej trvania, aj písomnou dohodou zmluvných strán, písomnou výpoveďou objednávateľa a písomným odstúpením od zmluvy.
    3. V prípade zániku zmluvy dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
    4. Objednávateľ je oprávnený zmluvu písomne vypovedať, a to aj bez udania dôvodu. Výpovedná doba je trojmesačná a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane. Počas plynutia výpovednej doby sú zmluvné strany povinné dodržiavať podmienky tejto zmluvy v plnom rozsahu.
    5. Ktorákoľvek zo zmluvných strán môže odstúpiť od tejto zmluvy v prípade podstatného porušenia tejto zmluvy druhou zmluvnou stranou alebo nepodstatného porušenia tejto zmluvy druhou zmluvnou stranou, a to z dôvodov podľa Obchodného zákonníka alebo v prípadoch ustanovených touto zmluvou.
    6. Za podstatné porušenie tejto zmluvy na strane poskytovateľa s možnosťou objednávateľa odstúpiť od zmluvy s okamžitou účinnosťou sa považuje:

- prípad porušenia povinnosti poskytovateľa podľa článku III bodu 3 tejto zmluvy, omeškanie poskytovateľa s poskytovaním služieb v termínoch dohodnutých podľa tejto zmluvy,

- prípad, ak budú opakovane (najmenej dvakrát za mesiac) zistené nedostatky poskytovaných upratovacích služieb podľa článku VI bodu 1.2. tejto zmluvy,

- prípad porušenia povinnosti poskytovateľa podľa článku VII bodu 1 tejto zmluvy, nedodržanie minimálneho počtu pracovníkov, ktorí poskytujú upratovacie služby podľa tejto zmluvy,

- prípad porušenia povinnosti poskytovateľa podľa článku VIII bodu 3 tejto zmluvy, nedodržanie rozsahu poskytovaných služieb poskytovateľom podľa tejto zmluvy s následnou reklamáciou,

- prípad porušenia povinnosti poskytovateľa podľa článku VI bodu 1.6. tejto zmluvy, nedodržanie povinností poskytovateľa pri poskytovaní služieb týkajúcich sa BOZP,

- prípad porušenia povinnosti poskytovateľa podľa článku VI bodu 1.7. tejto zmluvy, nedodržanie povinností poskytovateľa pri poskytovaní služieb týkajúcich sa vynášania a triedenia odpadu alebo povinnosť zabezpečiť upratovacie vozíky na triedenie odpadu,

- prípad porušenia povinnosti poskytovateľa podľa článku VI bodu 1.13. tejto zmluvy, nedodržanie povinnosti mlčanlivosti,

- nedodoržanie povinnosti poskytovateľa oznámiť bezodkladne zmenu subdodávateľa v zmysle čl. II bodu 5 tejto zmluvy,

- porušenie zákazu nelegálnej práce a nelegálneho zamestnávania v zmysle právneho poriadku Slovenskej republiky,

- podstatné porušenia zmluvy definované v iných ustanoveniach tejto zmluvy.

* + 1. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana opakovane poruší svoju zmluvnú povinnosť a ani napriek písomnému upozorneniu na porušovane povinností podľa tejto zmluvy nevykoná nápravu po uplynutí dodatočnej lehoty na nápravu. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia povinností ani v dodatočnej lehote.
    2. Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane.
    3. Objednávateľ môže odstúpiť od tejto zmluvy aj v súlade s ustanovením § 19 zákona o verejnom obstarávaní.

# **ČLÁNOK XIII**

# **NAHRADENIE POSKYTOVATEĽA**

* + 1. Zmluvné strany sa v súlade s § 18 ods. 1 písm. a) a d) bod 1. zákona o verejnom obstarávaní dohodli, že v prípade podstatného porušenia zmluvy poskytovateľom je objednávateľ oprávnený vykonať zmenu zmluvy spočívajúcu v zmene osoby poskytovateľa.
    2. Zmenu v osobe poskytovateľa je objednávateľ oprávnený vykonať nahradením pôvodného poskytovateľa (ďalej len „pôvodný poskytovateľ“) subjektom, ktorý ako uchádzač vo verejnom obstarávaní, ktorého výsledkom je uzatvorenie tejto zmluvy, splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov a umiestnil sa na druhom mieste v poradí na základe vyhodnotenia kritérií vo verejnom obstarávaní, ktorého výsledkom je uzatvorenie tejto zmluvy (ďalej len „nový poskytovateľ").
    3. Poskytovateľ súhlasí s takouto zmenou zmluvy, ak objednávateľ nahradí pôvodného poskytovateľa novým poskytovateľom podľa bodu 2 tohto článku zmluvy. Poskytovateľ súhlasí s tým, že nadobudnutím účinnosti zmeny v osobe poskytovateľa prestáva byť zmluvnou stranou zmluvy a zmluvnou stranou zmluvy sa stáva nový poskytovateľ.
    4. Pôvodný poskytovateľ je povinný kontinuálne a riadne od oznámenia objednávateľa za účelom zmeny zmluvy podľa tohto článku zmluvy poskytnúť objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie zmluvy do okamihu zmeny v osobe poskytovateľa, odovzdať objednávateľovi všetky potrebné veci, ktoré mu boli objednávateľom poskytnuté na účel riadneho plnenia tejto zmluvy (napr. vstupové karty a dokumenty, ktoré vznikli v súvislosti s poskytovaním upratovacích služieb (BOZP) tak, aby nedošlo k vzniku škody alebo inej ujmy objednávateľovi.
    5. V prípade omeškania pôvodného poskytovateľa s plnením povinnosti podľa bodu 4 tohto článku zmluvy (neposkytnutie súčinnosti) vzniká objednávateľovi za každý začatý deň omeškania nárok na zaplatenie zmluvnej pokuty zo strany pôvodného poskytovateľa vo výške 150,00 EUR (slovom: stopäťdesiat eur). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.
    6. Nahradenie pôvodného poskytovateľa novým poskytovateľom sa v súlade s § 18 ods. 1 písm. a) zákona o verejnom obstarávaní, okrem vyššie uvedeného, riadi týmito pravidlami:

Objednávateľ písomne oznámi pôvodnému poskytovateľovi nahradenie pôvodného poskytovateľa novým poskytovateľom, pričom toto oznámenie bude obsahovať termín, ku ktorému má k zámene poskytovateľov prísť, avšak najskôr k prvému dňu mesiaca nasledujúceho po doručení oznámenia pôvodnému poskytovateľovi, identifikačné údaje nového poskytovateľa, odôvodnenie nahradenia pôvodného poskytovateľa novým poskytovateľom a požiadavky na súčinnosť, ktorú je pôvodný poskytovateľ povinný poskytnúť objednávateľovi v zmysle tejto zmluvy.

# **Článok XIV**

## **VYŠŠIA MOC**

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, pandémia, nepriaznivé poveternostné podmienky neumožňujúce poskytovanie služieb postupmi podľa tejto zmluvy).
2. Na požiadanie zmluvnej strany, ktorej boli oznámené okolnosti vyššej moci je povinná dotknutá zmluvná strana predložiť hodnoverný dôkaz. Poskytovatel je povinný preukázať nepriaznivé poveternostné podmienky písomným potvrdením Slovenského hydrometeorologického ústavu. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
3. Tá zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do 5 dní od vzniku tejto skutočnosti, ďalej budú zmluvné strany postupovať podľa Obchodného zákonníka.

# **Článok XV**

## **ZÁVEREČNÉ USTANOVENIA**

* 1. Táto zmluva je vyhotovená v piatich rovnopisoch, dva rovnopisy sú určené pre poskytovateľa a tri rovnopisy sú určené pre objednávateľa. Všetky rovnopisy sú považované za rovnocenné.
  2. Ak táto zmluva neurčuje inak, akékoľvek oznámenia, žiadosti, súhlasy, dohody alebo iná komunikácia predpokladaná alebo povolená touto zmluvou bude mať e-mailovú alebo písomnú formu a bude doručená druhej zmluvnej strane. Ak táto zmluva požaduje na určitý úkon výslovne písomnú formu, v takomto prípade je e-mailová komunikácia vylúčená.
  3. Pre doručovanie e-mailov medzi zmluvnými stranami súvisiacich s predmetom tejto zmluvy platí, ak táto zmluva neurčuje inak, že obsah e-mailu sa považuje za doručený v prípade, že odosielateľ e-mailu dostane od adresáta e-mailu manuálnu odpoveď na zaslaný e-mail, ktorá bude obsahovať text pôvodného zaslaného e-mailu, v deň doručenia tejto manuálnej odpovede, alebo v deň doručenia automatickej odpovede o doručení e-mailu. V prípade, ak nebude odosielateľovi e-mailu do troch dní od odoslania e-mailu doručená manuálna odpoveď na zaslaný e-mail a ani automatická odpoveď o doručení e-mailu, e-mail sa považuje za doručený tretí deň od jeho odoslania.
  4. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú.
  5. Túto zmluvu možno meniť, dopĺňať výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
  6. Zmluvné strany sa zaväzujú riešiť vzniknuté spory predovšetkým dohodou. Ak dohoda nie je možná, o spore rozhodne príslušný súd Slovenskej republiky.
  7. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany, a že vykonajú všetko pre realizáciu predmetu zmluvy.
  8. Zmluvné strany vyhlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou jej plnenia.
  9. Právne vzťahy výslovne neupravené touto zmluvou sa riadia Obchodným zákonníkom, a ostatnými všeobecne záväznými právnymi predpismi platnými na území Slovenskej republiky. Zmluvné strany sa dohodli, že táto zmluva a ich vzájomné majetkové vzťahy vzniknuté z tejto zmluvy sa budú spravovať právnym poriadkom Slovenskej republiky.
  10. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (*zákona č. 211/2000 Z. z. v znení neskorších predpisov*) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (*zákona č. 40/1964 Zb. v znení neskorších predpisov*). Poskytovateľ súhlasí so zverejnením tejto zmluvy (vrátane jej prípadných dodatkov) a faktúr poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto zmluve a vo faktúrach poskytovateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
  11. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po jej zverejnení na webovom sídle (internetovej stránke) objednávateľa [*§ 47a ods. 2 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám*].
  12. Objednávateľ pri spracúvaní osobných údajov dotknutých osôb poskytovateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadením Európskeho parlamentu a Rady (EÚ) č. 2016/679 z dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
  13. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
  14. Neoddeliteľnou súčasťou tejto zmluvy sú nasledovné prílohy:

Príloha č. 1: Špecifikácia upratovacích služieb

Príloha č. 2: Špecifikácia jednotkových cien

Príloha č. 3: Zoznam subdodávateľov

Príloha č. 4: Podmienky poskytovania služieb týkajúce sa OŽP, BOZP, OPP a VZ

|  |  |  |  |  |
| --- | --- | --- | --- | --- |
| Za objednávateľa: | |  | Za poskytovateľa: | |
| V Bratislave, dňa | |  | V Bratislave, dňa | |
| **Národná banka Slovenska** | |  | <vyplní uchádzač> | |
|  | | | | |
| Meno: | <vyplní verejný obstarávateľ> |  | Meno: | <vyplní uchádzač> |
| Funkcia: | <vyplní verejný obstarávateľ> |  | Funkcia: | <vyplní uchádzač> |

**Príloha č.1**

**k** **Zmluve na poskytovanie upratovacích a čistiacich služieb č. C-NBS1-000-099-547**

**Špecifikácia upratovacích služieb**

**Predmetom zmluvy je**: poskytovanie upratovacích a čistiacich služieb vnútorných a vonkajších priestorov objektu verejného obstarávateľa – Národná banka Slovenska, Vazovova 2, Bratislava.

Čistiace a dezinfekčné prostriedky zabezpečuje objednávateľ, s výnimkou prostriedkov na umývanie okien a čistenie čalúneného/koženého nábytku, ktoré zabezpečuje poskytovateľ.

Technologické vybavenie v celom rozsahu, ako napríklad upratovacie vozíky pre triedenie odpadového plastu a papiera, zmesového odpadu a bioodpadu, mopy, návleky na mopy, vysávače, vedierka, handričky a pod., si zabezpečuje poskytovateľ.

Hygienický materiál ako napríklad toaletný papier, mydlo, papierové utierky, hygienické sáčky, vrecia do košov zabezpečuje objednávateľ.

Všetky čistiace prostriedky a technologické zariadenia použité na vykonávanie upratovacích služieb musia byť zdravotne nezávadné a v súlade s príslušnými právnym predpismi upravujúcimi certifikáciu a preukazovanie zhody výrobkov.

**1. Upratovanie a čistenie kancelárskych priestorov:**

Upratovanie a čistenie kancelárskych priestorov bude zabezpečované v pracovných dňoch v čase od 15:00 do 19:00 hod. s dennou, týždennou, mesačnou, štvrťročnou a ročnou intenzitou.

Celková upratovaná plocha je 2 341,05 m2.

***1.1 Chodby, vestibuly, schodiská, výťahy***:

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **chodby, vestibuly, schodiská, výťahy** | **koberec** | **dlažba** |
| 1. PP | 185,77 | 0,00 | 185,77 |
| 1. NP | 122,97 | 5,77 | 117,20 |
| 2. NP | 196,00 | 0,00 | 196,00 |
| 3. NP | 133,86 | 105,00 | 28,86 |
| 4. NP | 133,86 | 105,00 | 28,86 |
| 5. NP | 124,34 | 99,95 | 24,39 |
| **SPOLU v m2** | **896,80** | **315,72** | **581,08** |

*Frekvencia a špecifikácia požadovaných služieb:*

R**ozsah plnenia: 5 x týždenne (pracovné dni)**

* čistenie podláh (vysávanie kobercov, na mokro vytrieť podlahy vrátane soklov a prahov dverí),
* utieranie prachu z parapetných dosiek, zábradlí,
* na sklenených výplniach dverí odstrániť stopy po prstoch prípadne inom znečistení,
* udržiavanie vchodových dverí v čistote, odstránenie stopov po prstoch,
* preleštenie zrkadiel a voľne dostupných plôch vo výťahu,
* vyprázdnenie a udržiavanie čistoty odpadkových a separačných košov, výmena igelitových vriec podľa potreby, v prípade krabíc je potrebné ich rozloženie, transport smetia do určených kontajnerov v blízkosti budovy– do objektu I. Karvaša – ústredie NBS.

**Rozsah plnenia: 1 x týždenne – každý pondelok v týždni**

* umývanie vchodových dverí,
* utieranie prachu z voľne dostupných predmetov (dekoratívne predmety - drevené sochy v počte 10 ks, hasiace prístroje a prípadne iné voľne dostupné predmety),
* utieranie prachu z dostupných plôch vo výške do 170 cm (napríklad vrch turniketu, rám vitrážových okien a pod).

**Rozsah plnenia: 1 x mesačne – k prvému pracovnému dňu v mesiaci**

* umývanie madiel a výplne zábradlí,
* umývanie dverí a zárubní,
* utieranie prachu z voľne nedostupných plôch (napr. skriňa, vrchná hrana dverí a pod.) vo výške nad 170 cm,
* odstraňovanie pavučín,
* ošetrenie výťahových dverí na jednotlivých poschodiach prostriedkom na výťahy.

**Rozsah plnenia: 1 x štvrťročne – k prvému pracovnému dňu v príslušnom štvrťroku**

* čistenie radiátorov,
* čistenie a ošetrenie interiérových drevených dverí vhodným prostriedkom.

***1.2*** ***Kancelárie, zasadačky:***

*Výmery a špecifikácia upratovaných plôch:*

Ide o celkovú podlahovú plochu, nie je zohľadnené zastavanie vstavaným nábytkom.

|  |  |  |  |
| --- | --- | --- | --- |
|  | **Kancelárie, zasadačky** | **koberec** | **dlažba** |
| 1. PP | 0,00 | 0,00 | 0,00 |
| 1. NP | 276,76 | 0,00 | 276,76 |
| 2. NP | 254,19 | 254,19 | 0,00 |
| 3. NP | 261,66 | 261,66 | 0,00 |
| 4. NP | 262,40 | 262,40 | 0,00 |
| 5. NP | 255,09 | 255,09 | 0,00 |
| **SPOLU v m2** | **1 310,10** | **1 033,34** | **276,76** |

*Frekvencia a špecifikácia požadovaných služieb:*

**Rozsah plnenia: 5 x týždenne (pracovné dni)**

* vyprázdňovanie a udržiavanie v čistote odpadových a separačných košov, v prípade krabíc je potrebné ich rozloženie, transport smetia do určených kontajnerov v blízkosti budovy– do objektu I. Karvaša – ústredie NBS,
* utieranie stolov a okenných parapetov namokro (voľne prístupných),
* kontrola stoličiek a sedacieho nábytku, ich udržiavanie v čistote a poriadku,
* na sklenených výplniach dverí a presklených stien odstrániť stopy po prstoch,
* odstránenie otlačkov prípadne iného znečistenia z 2 ks mobilných posuvných stien na prízemí,
* čistenie podláh (vysávanie kobercov aj pod kontajnermi a mobilným nábytkom, na mokro vytrieť podlahy vrátane soklov a prahov dverí,
* utieranie prachu z dostupných plôch a nábytku vo výške do 170 cm a utieranie prachu z voľne dostupných predmetov (dekoratívne predmety, hasiace prístroje a pod.),.

**Rozsah plnenia: 3 x týždenne – (pondelok, streda, piatok)**

* vyprázdnenie skartovačiek, výmena odpadových vriec v prípade potreby, transport odpadu do určených kontajnerov.

**Rozsah plnenia: 1 x týždenne - každý pondelok v týždni**

* umývanie dverí a zárubní,
* utieranie prachu z výpočtovej a kancelárskej techniky (nie obrazovka a klávesnica).

**Rozsah plnenia: 1 x mesačne - k prvému pracovnému dňu v mesiaci**

* utieranie prachu z voľne nedostupných plôch vo výške nad 170 cm,
* odstránenie pavučín z rohov,
* odstránenie prachu zo soklov,
* čistenie elektrických vypínačov a zásuviek (napr. odstránenie prachu z elektrických zásuviek, odtlačkov prstov z vypínačov a pod.),
* vysávanie čalúneného nábytku,
* umytie 2 ks mobilných posuvných stien v zasadačkách na prízemí, rozmer 1 ks steny 3 x 4 m.

**Rozsah plnenia: 1 x štvrťročne - k prvému pracovnému dňu v príslušnom štvrťroku**

* čistenie a ošetrenie nábytku prostriedkom na nábytok,
* čistenie radiátorov,
* čistenie a ošetrenie interiérových drevených dverí vhodným prostriedkom.

***1.3 Sociálne zariadenia***

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **Sociálne zariadenia** | **koberec** | **dlažba** |
| 1. PP | 13,67 | 0,00 | 13,67 |
| 1. NP | 36,11 | 0,00 | 36,11 |
| 2. NP | 23,60 | 0,00 | 23,60 |
| 3. NP | 23,52 | 0,00 | 23,52 |
| 4. NP | 23,64 | 0,00 | 23,64 |
| 5. NP | 13,61 | 0,00 | 13,61 |
| **SPOLU v m2** | **134,15** | **0,00** | **134,15** |

*Špecifikácia a počet sociálnych zariadení a zariaďovacích predmetov:*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Podlažie** | **WC muži** | **WC ženy** | **WC imobilní** | **Bidet** | **Pisoár** | **Výlevka** | **Sprchový kút** | **Umývadlo** | **Dvoj -umývadlo** | **Zrkadlo** |
| 1. PP | 1 | 1 | − | − | − | 1 | − | 2 | − | 2 |
| 1. NP | 2 | 4 | 1 | 1 | 2 | − | − | 1 | 3 | 4 |
| 2. NP | 2 | 2 | − | 1 | − | − | − | 2 | − | 2 |
| 3. NP | 2 | 2 | − | 1 | − | − | − | 2 | − | 2 |
| 4. NP | 2 | 2 | − | 1 | − | − | − | 2 | − | 2 |
| 5. NP | − | 2 | − | 1 | − | − | 1 | 3 | − | 3 |
| **SPOLU v ks** | **9** | **13** | **1** | **5** | **2** | **1** | **1** | **12** | **3** | **15** |

*Frekvencia a špecifikácia požadovaných služieb:*

**Rozsah plnenia: 5 x týždenne (pracovné dni)**

* vyprázdňovanie odpadkových košov a udržiavanie v čistote, výmena igelitových vriec podľa potreby,
* transport smetia do určených kontajnerov v blízkosti budovy,
* čistenie a dezinfekcia sanitárnej keramiky, WC dosiek,
* čistenie a leštenie armatúr a zrkadiel,
* čistenie keramických obkladov,
* umývanie a dezinfekcia podláh,
* čistenie dverí v okolí kľučiek (0,5 m2 z každej strany),
* kontrola a dopĺňanie hygienických potrieb do zásobníkov (toaletný papier, papierové hygienické utierky, tekuté mydlo, hygienické sáčky), uzatváranie zásobníkov.

**Rozsah plnenia: 1 x týždenne - každý pondelok v týždni**

* odstraňovanie vodného a močového kameňa z toaliet,
* čistenie a dezinfekcia vypínačov,
* čistenie sprchových kútov,
* čistenie dverí, kľučiek a zárubní.

**Rozsah plnenia: 1 x mesačne - k prvému pracovnému dňu v mesiaci**

* odstraňovanie pavučín, prachu z líšt okolo stien.

**Rozsah plnenia: 1 x štvrťročne - k prvému pracovnému dňu v príslušnom štvrťroku**

* čistenie radiátorov,
* čistenie a ošetrenie interiérových drevených dverí vhodným prostriedkom.

***1.4 Kuchynky***

Samostatná miestnosť - kuchynka sa nachádza len v suteréne. Na 2. až 5. NP sú kuchynské linky umiestnené pri schodisku alebo v kanceláriách Pozostávajú zo spodných a horných skriniek, pracovnej dosky a zásteny.

*Špecifikácia a počet kuchynských liniek a vybavenia:*

|  |  |  |  |  |  |  |  |
| --- | --- | --- | --- | --- | --- | --- | --- |
| **podlažie** | **pri schodisku** | **v kancelárii** | **samostatná miestnosť** | **zabudovaná chladnička** | **zabudovaná mraznička** | **zabudovaná umývačka** | **drez** |
| 1. PP | - | - | 1 | 1 | 1 | 1 | 1 |
| 1. NP | - | - | - | - | - | - | - |
| 2. NP | 1 | 2 | - | 1 | 1 | 2 | 1 |
| 3. NP | 1 | 2 | - | 1 | 1 | 2 | 1 |
| 4. NP | 1 | 2 | - | 1 | 1 | 2 | 1 |
| 5. NP | 1 | 1 | - | 1 | 1 | 1 | 1 |
| **SPOLU v ks** | **4** | **7** | **1** | **5** | **5** | **8** | **5** |

*Frekvencia a špecifikácia požadovaných služieb:*

**Rozsah plnenia: 5 x týždenne (pracovné dni)**

* priebežné dopĺňanie kuchynských papierových utierok,
* vyprázdňovanie odpadkových a separačných košov a udržiavanie v čistote, výmena vreciek podľa potreby,
* transport smetia do určených kontajnerov v blízkosti budovy, separovanie,
* čistenie a dezinfekcia kuchynského nábytku a obkladov,
* umývanie a dezinfekcia podláh,
* utieranie pracovnej dosky,
* kontrola a dopĺňanie papierových utierok do zásobníkov, uzatváranie zásobníkov,
* utieranie prachu z voľne dostupných plôch vo výške do 170 cm,
* kontrola, prípadne vyčistenie mikrovlnných rúr a chladničiek (ak bude potrebné).

**Rozsah plnenia: 1 x mesačne - k prvému pracovnému dňu v mesiaci**

* utieranie prachu z voľne nedostupných plôch vo výške nad 170 cm,
* umytie kuchynskej linky zvonku.

**Rozsah plnenia: 1 x štvrťročne k prvému pracovnému dňu v mesiaci v príslušnom štvrťroku**

* umytie kuchynskej linky zvnútra.

**2. Umývanie okien, fasády a presklených výplní**

Umývanie okien a presklených výplní bude zabezpečované v dňoch pracovného pokoja a počas sviatkov a uskutoční sa v konkrétnom termíne s mesačnou, polročnou a ročnou frekvenciou.

Technologické vybavenie ako napríklad vedierka, handričky, stierky, rebríky a pod. si zabezpečuje poskytovateľ.

Čistiace a dezinfekčné prostriedky si zabezpečuje poskytovateľ.

***2.1 Umývanie vnútorných okien***

*Frekvencia a špecifikácia požadovaných služieb:*

**Rozsah plnenia: 1 x ročne (v prvý pracovný deň v mesiaci máj príslušného roka)**

* umytie a vysušenie okien z vnútornej strany, vrátane parapetných dosiek, okenných rámov a kľučiek

Umytie sa realizuje z interiéru.

Celková plocha vnútorných okien – 268 m2

Pozn. plocha v m2 zahŕňa celkový rozmer stavebného otvoru, služba predstavuje jednostranné umytie.

***2.2 Umývanie výkladov vrátane ochranných mreží***

*Frekvencia a špecifikácia požadovaných služieb:*

**Rozsah plnenia: 12 x ročne**

* umytie a vysušenie okien z vonkajšej strany, vrátane parapetných dosiek, okenných rámov, ostenia a kľučiek,
* vyčistenie ochranných mreží namokro vrátane vyleštenia,
* odstránenie pavučín.

Umytie sa realizuje z exteriéru.

Celková plocha výkladových okien - 66 m2

Pozn. plocha v m2 zahŕňa celkový rozmer stavebného otvoru, služba predstavuje jednostranné umytie

***2.3 Umývanie vonkajších okien vrátane balkónov***

*Frekvencia a špecifikácia požadovaných služieb:*

**Rozsah plnenia: 1 x ročne (v prvý pracovný deň v mesiaci máj príslušného roka)**

* umytie a vysušenie okien z vonkajšej strany, vrátane parapetných dosiek, okenných rámov, ostenia a kľučiek,
* umytie podlahy balkónov vrátane zábradlí.

Umytie okien sa realizuje z interiéru.

Celková plocha vonkajších okien - 268 m2

Počet balkónov – 3 ks, plocha 1 balkóna - cca. 10 m2

Pozn. plocha vonkajších okien v m2 zahŕňa celkový rozmer otvoru, služba predstavuje jednostranné umytie.

***2.4 Umývanie zasklených stien a dverí (vrátane bezpečnostnej zasklenej steny stanoviska bankovej polície na prízemí)***

*Frekvencia a špecifikácia požadovaných služieb:*

**Rozsah plnenia: 2 x ročne (v prvý pracovný deň v mesiaci marec a október príslušného roka)**

* umytie a vyleštenie skla vrátane rámov a kľučiek.

Umytie sa realizuje z obidvoch strán

Počet zasklených stien a dverí – 16 ks

***2.5 Umývanie nadsvetlíkov interiérových dverí***


*Frekvencia a špecifikácia požadovaných služieb:*

**Rozsah plnenia: 1 x ročne (v prvý pracovný deň v mesiaci máj príslušného roka)**

* umytie a vyleštenie skla nadsvetlíkov vrátane rámov.

Umytie sa realizuje z obidvoch strán.

Počet nadsvetlíkov: 61 ks



***2.6 Umývanie požiarnych zasklených stien v obloženej zárubni na únikovom schodisku***

*Frekvencia a špecifikácia požadovaných služieb:*

**Rozsah plnenia: 1 x ročne (v prvý pracovný deň v mesiaci máj príslušného roka)**

* umytie a vyleštenie skla vrátane kľučiek, umytie a ošetrenie drevených rámov.

Umytie sa realizuje z obidvoch strán

|  |  |  |
| --- | --- | --- |
| **poschodie** | **rozmer otvoru v m** | **počet v ks** |
| 2. NP | 1,5 x 2,5 | 1 |
| 3. NP | 1,5 x 2,5 | 1 |
| 4. NP | 1,5 x 2,5 | 1 |
| 5. NP | 3,5 x 2,2 | 1 |

***2.7 Umývanie pevného svetlíka v strope medzi 1. PP a 1. NP***

*Frekvencia a špecifikácia požadovaných služieb:*

**Rozsah plnenia: 1 x ročne (v prvý pracovný deň v mesiaci máj príslušného roka)**

* umytie a vyleštenie skla vrátane preleštenia zábradlia.

Umytie sa realizuje z obidvoch strán.

Priemer svetlíka je cca. 3m.

***2.8* Čistenie kamenného obkladu fasády**

*Frekvencia a špecifikácia požadovaných služieb:*

**Rozsah plnenia: 1 x ročne (v prvý pracovný deň v mesiaci máj príslušného roka)**

* odstránenie pavučín,
* umytie a vysušenie kamenného obkladu fasády do výšky cca 5 m.

Umytie sa realizuje z exteriéru.

**3. Nepravidelné čistiace a upratovacie služby**

Termín plnenia sa uskutoční v konkrétnom termíne vždy po predchádzajúcej dohode zmluvných strán.

Čistiace a dezinfekčné prostriedky si zabezpečuje poskytovateľ.

Technologické vybavenie ako napríklad vedierka, handričky, stierky, vysávače a pod. si zabezpečuje poskytovateľ.

***3.1 Sklady, technické miestnosti***

Upratovanie sa bude realizovať za prítomnosti poverenej osoby verejného obstarávateľa, ktorý dané miestnosti sprístupní.

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **Sklady, technické miestnosti** | **koberec** | **dlažba** |
| 1. PP | 231,59 | 0,00 | 231,59 |
| 1. NP | 12,20 | 0,00 | 12,20 |
| 2. NP | 17,14 | 17,14 | 0,00 |
| 3. NP | 18,15 | 18,15 | 0,00 |
| 4. NP | 17,90 | 17,90 | 0,00 |
| 5. NP | 14,27 | 3,52 | 10,75 |
| **SPOLU v m2** | **311,25** | **56,71** | **254,54** |

*Frekvencia a špecifikácia požadovaných služieb:*

**Rozsah plnenia: 1 x štvrťročne k prvému pracovnému dňu v príslušnom štvrťroku**

* čistenie podláh (vysávanie kobercov, na mokro vytrieť podlahy vrátane soklov a prahov dverí),
* umytie regálov, odstránenie prachu,
* čistenie a ošetrenie interiérových drevených dverí vhodným prostriedkom.

***3.2 Upratovacia pohotovosť***

Zabezpečenie upratovacej pohotovosti, t. j. promptnej reakcie na výskyt nepredvídateľných udalostí, resp. havarijných stavov (vytopenie a pod.) s nástupom na pracovisko do 1 hodiny.

Predpokladaný rozsah ročne: 50 hodín.

***3.3 Upratovacie a čistiace práce spojené s mimoriadnou udalosťou***

Služby predstavujú najmä vykonanie upratovacích činností spojených s mimoriadnou udalosťou alebo požiadavkou, napr. po maľovaní priestorov, sťahovaní kancelárií a pod. Ich rozsah a termín vykonania musí byť vopred odsúhlasený.

Predpokladaný rozsah ročne: 100 hodín.

***3.4 Strojové čistenie mramorovej dlažby***

Služba predstavuje najmä vyčistenie podlahy vhodným čistiacim strojom a prostriedkami. Výsledkom je opätovný krásny lesklý vzhľad a vytvrdenie, t.j. odolnosť.

Predpokladaný rozsah ročne: 400 m2.

***3.5 Tepovanie čalúnených stoličiek***

Služba predstavuje hĺbkové čistenie – vytepovanie čalúnenia stoličiek vhodným čistiacim strojom a prostriedkom. Následne budú vyčistené namokro jednotlivé časti stoličky ako podrúčky, kolieska, klzáky, kríže, operadlá a pod.

Predpokladaný rozsah ročne: 100 ks.

***3.6 Čistenie a ošetrovanie kožených stoličiek***

Služba predstavuje čistenie kože stoličiek vhodným čistiacim strojom a prostriedkom s následným ošetrením. Následne budú vyčistené namokro jednotlivé časti stoličky ako podrúčky, kolieska, klzáky, kríže, operadlá a pod.

Predpokladaný rozsah ročne: 68 ks.

**Príloha č. 2**

**k** **Zmluve na poskytovanie upratovacích a čistiacich služieb č. C-NBS1-000-099-547**

**Špecifikácia jednotkových cien**

**1. Upratovanie kancelárskych priestorov**

|  |  |  |  |  |  |
| --- | --- | --- | --- | --- | --- |
| **P. č.** | **Názov položky služby** | **Merná jednotka (m.j.)** | **Rozsah/**  **mno žstvo** | **JC v EUR bez DPH**  **(v mesačnom**  **vyjadrení)** | **Cena za položku v EUR bez DPH**  **(v mesačnom vyjadrení)** |
| 1.1 | Chodby, vestibuly, schodiská,  Výťahy | m2 | 896,80 |  |  |
| 1.2 | Kancelárie a zasadačky | m2 | 1 310,10 |  |  |
| 1.3 | Sociálne zariadenia | m2 | 134,15 |  |  |
| 1.4 | Kuchynky | ks | 11 |  |  |
| **Cena celkom za upratovanie za 1 mesiac v EUR bez DPH** | | | | |  |
| **Cena celkom za upratovanie za 1 mesiac v EUR s DPH** | | | | |  |

**2. Umývanie okien, fasády a presklených výplní**

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Názov položky služby** | **Frekvencia** | **JC v EUR bez DPH (v mesačnom vyjadrení)** | **JC v EUR bez DPH (v polročnom vyjadrení)** | **JC v EUR bez DPH (v ročnom vyjadrení)** | **Cena za položku**  **v EUR bez DPH**  **(v ročnom vyjadrení)** | **Cena za položku**  **v EUR s DPH**  **(v ročnom**  **vyjadrení)** |
| 2.1 | Umývanie vnútorných okien | 1 x ročne |  |  |  |  |  |
| 2.2 | Umývanie výkladov vrátane ochranných mreží | 12 x ročne |  |  |  |  |  |
| 2.3 | Umývanie vonkajších okien vrátane balkónov | 1 x ročne |  |  |  |  |  |
| 2.4 | Umývanie zasklených stien a dverí | 2 x ročne |  |  |  |  |  |
| 2.5 | Umývanie nadsvetlíkov | 1 x ročne |  |  |  |  |  |
| 2.6 | Umývanie požiarnych zasklených stien | 1 x ročne |  |  |  |  |  |
| 2.7 | Umývanie pevného svetlíka v strope | 1 x ročne |  |  |  |  |  |
| 2.8 | Čistenie kamenného obkladu fasády | 1 x ročne |  |  |  |  |  |
| **Cena celkom za upratovanie za 1 rok v EUR bez DPH** | | | | | | |  |
| **Cena celkom za upratovanie za 1 rok v EUR s DPH** | | | | | | |  |

**3. Nepravidelné čistiace a upratovacie služby**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P. č.** | | **Názov položky služby** | **Merná jednotka (m.j.)** | **rozsah/**  **mno žstvo** | **JC v EUR bez DPH**  **(v štvrť ročnom vyjadrení)** | **JC v EUR bez DPH**  **(v ročnom vyjadrení)** | **Cena za položku**  **v EUR bez DPH**  **(v ročnom**  **vyjadrení)** | **Cena za položku**  **v EUR s DPH**  **(v ročnom**  **vyjadrení)** |
| 3.1 | | Sklady, technické miestnosti ( 1 x štvrťročne) | m2 | 311,25 |  |  |  |  |
| 3.2 | | Upratovacia pohotovosť | hod. | 50 |  |  |  |  |
| 3.3 | | Upratovacie a čistiace práce spojené s mimoriadnou udalosťou | hod. | 100 |  |  |  |  |
| 3.4 | | Strojové čistenie mramorovej dlažby | m2 | 400 |  |  |  |  |
| 3.5 | | Tepovanie čalúnených stoličiek | ks | 100 |  |  |  |  |
| 3.6 | | Čistenie a ošetrovanie kožených stoličiek | ks | 68 |  |  |  |  |
|  | **Cena celkom za upratovanie za 1 rok v EUR bez DPH** | | | | | | |  |
|  | **Cena celkom za upratovanie za 1 rok v EUR s DPH** | | | | | | |  |

# **SUMÁR - CELKOVÁ CENA ZA UPRATOVACIE SLUŽBY**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Názov položky služby** | **Merná jednotka**  **(m.j.)** | **rozsah/**  **množsto** | **JC v EUR bez DPH** | **Cena celkom za položku v EUR bez DPH** | **Cena celkom za položku v EUR s DPH** |
| **1.1 - 1.4** | **Upratovanie kancelárskych priestorov** | mesiac | 48,00 |  |  |  |
| **2.1 - 2.8** | **Umývanie okien, fasády a presklených výplní** | rok | 4,00 |  |  |  |
| **3.1 - 3.6** | **Mimoriadne čistiace a upratovacie služby** | rok | 4,00 |  |  |  |
|  | **Bonus za vynikajúco poskytované upratovacie služby podľa čl. IX tejto zmluvy** | polrok | 8,00 | 1000,00 | 8000,00 |  |
| **Celková cena za predmet zákazky v EUR bez DPH** | | | | |  |  |
| **Celková cena za predmet zákazky v EUR s DPH** | | | | |  |  |
|  | | | | |  |  |

**Príloha č. 3**

**k** **Zmluve na poskytovanie upratovacích a čistiacich služieb č. C-NBS1-000-099-547**

**Zoznam subdodávateľov**

V súlade s ustanovením § 41 ods. 3 zákona o verejnom obstarávaní objednávateľ požaduje od poskytovateľa, aby v čase uzavretia tejto zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra,
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

|  |  |  |
| --- | --- | --- |
| Subdodávateľ | | Údaje o osobe oprávnenej konať za subdodávateľa |
| 1. | <vyplní uchádzač> | <vyplní uchádzač> |

V prípade, ak poskytovateľ nebude mať subdodávateľov uvedie túto skutočnosť v tejto prílohe.

**Príloha č. 4**

**k** **Zmluve na poskytovanie upratovacích a čistiacich služieb č. C-NBS1-000-099-547**

**Podmienky poskytovania služieb týkajúce sa OŽP, BOZP, OPP a VZ**

# I. Ochrana životného prostredia

1. Poskytovateľ je pri poskytovaní upratovacích služieb povinný dodržiavať ustanovenia všeobecne záväzných právnych predpisov o ochrane životného prostredia.
2. Poskytovateľ je zodpovedný za znečistenie a poškodenie životného prostredia, ku ktorému došlo v súvislosti s poskytovaním upratovacích služieb. Poskytovateľ je povinný odstrániť následky takého znečistenia a poškodenia a nahradiť spôsobené škody. Zároveň znáša všetky sankcie s tým spojené.
3. Poskytovateľ je povinný vlastné mechanizmy a mechanizmy svojich subdodávateľov prevádzkovať a udržiavať v riadnom technickom stave tak, aby nedochádzalo k únikom znečisťujúcich látok do životného prostredia. Je povinný mechanizmy a zariadenia prevádzkovať a udržiavať v súlade s podmienkami určenými ich výrobcami a právnymi predpismi v oblasti ochrany ovzdušia. V prípade zistenia porušenia uvedených povinností, má objednávateľ právo zastaviť prevádzku týchto mechanizmov a vykázať ich z miesta poskytovania upratovacích služieb.
4. Plnenie povinností pôvodcu a držiteľa odpadov pre odpady vznikajúce pri servisných, čistiacich alebo udržiavacích prácach vykonávaných v sídle alebo mieste podnikania alebo inom mieste pôsobenia objednávateľa, zabezpečuje objednávateľ v zmysle platného zákona č. 79/2015 Z. z o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“).
5. Plnenie povinností pôvodcu a držiteľa odpadov pre odpady, ktoré vzniknú v súvislosti s vykonávaním iných prác pri poskytovaní upratovacích služieb, je povinný zabezpečiť poskytovateľ v zmysle platného zákona o odpadoch. Poskytovateľ je povinný zaradiť odpad v zmysle katalógu odpadov.
6. Ak sú súčasťou poskytovania upratovacích služieb látky alebo ak sú pri poskytovaní upratovacích služieb použité látky, ktoré majú jednu alebo viac nebezpečných vlastností, je poskytovateľ povinný v príslušnej dokumentácii charakterizovať riziká vyplývajúce z poskytovania upratovacích služieb, identifikovať nebezpečenstvá a určiť opatrenia na bezpečnú manipuláciu, skladovanie a prepravu týchto látok, a to najmä z hľadiska ochrany zdravia a životného prostredia. V prípade, ak súčasťou poskytovania upratovacích služieb je dodávka tovaru, ktorý obsahuje nebezpečné chemické látky alebo nebezpečné chemické prípravky, poskytovateľ je povinný poskytnúť kartu bezpečnostných údajov v súlade s osobitnými právnymi predpismi.

# II. Bezpečnosť a ochrana zdravia pri práci, ochrana verejného zdravia a ochrana pred požiarmi

1. Poskytovateľ zodpovedá za plnenie úloh a vykonávanie opatrení na zaistenie bezpečnosti, ochrany zdravia pri práci (ďalej len „BOZP“), ochranu verejného zdravia (ďalej „VZ“) a ochrany pred požiarmi (ďalej len „OPP“), koordináciu činností a informovanosť svojich zamestnancov a osôb konajúcich v jeho mene, ako aj zamestnancov objednávateľa na mieste poskytovania upratovacích služieb, keď v súvislosti s jej plnením môže dôjsť k ohrozeniu oprávnených záujmov objednávateľa v celom rozsahu v zmysle platných všeobecne záväzných právnych predpisov.
2. Poskytovateľ vykoná všetky potrebné opatrenia, aby zabezpečil na mieste poskytovania upratovacích služieb v rozsahu predmetu zmluvy a v súvislosti s jej plnením bezpečnosť svojich zamestnancov, zamestnancov objednávateľa a ďalších osôb, ktoré sa s vedomím objednávateľa zdržujú v mieste plnenia predmetu zmluvy.
3. Poskytovateľ je povinný starať sa o bezpečnosť a ochranu zdravia všetkých osôb, ktoré sa nachádzajú s jeho vedomím na mieste plnenia predmetu zmluvy.
4. Poskytovateľ v súvislosti s plnením predmetu zmluvy môže užívať miesto poskytovania upratovacích služieb, prevádzkovať pracovné prostriedky a používať pracovné postupy, len ak zodpovedajú predpisom na zaistenie bezpečnosti a ochrany zdravia pri práci.
5. Poskytovateľ sa zaväzuje:
   1. Plniť úlohy vyplývajúce z právnych predpisov na zaistenie BOZP, VZ a PO; dodržiavať ostatné predpisy, zásady bezpečnej práce, zásady ochrany zdravia pri práci a zásady bezpečného správania na pracoviskách objednávateľa, dodržiavať určené technologické alebo pracovné postupy, návody, pravidlá, pokyny a interné predpisy objednávateľa, ktoré súvisia s plnením predmetu zmluvy a s ktorými bol oboznámený,
   2. konať tak, aby umožnil zamestnancom objednávateľa a tretím osobám plniť povinnosti na zaistenie BOZP, VZ a OPP,
   3. vykonávať opatrenia na zaistenie bezpečnosti a ochrany zdravia pri práci so zreteľom na všetky okolnosti týkajúce sa plnenia predmetu zmluvy a v súlade s právnymi predpismi a ostatnými predpismi na zaistenie bezpečnosti a ochrany zdravia pri práci, zohľadňovať pritom meniace sa skutočné a predvídateľné okolnosti. V tej súvislosti určovať bezpečné pracovné postupy, určovať a zabezpečovať ochranné opatrenia, ktoré sa musia vykonať, a určovať a zabezpečovať ochranné prostriedky, ktoré sa musia používať,
   4. vykonávať iba práce, obsluhovať iba stroje a zariadenia a používať iba látky, ktoré boli určené špecifikáciou pre plnenie predmetu zmluvy,
   5. zabezpečovať, aby pracoviská, komunikácie, organizácia práce, pracovné prostriedky, materiály, pracovné a výrobné postupy, ktoré využíva poskytovateľ v súvislosti s plnením predmetu zmluvy neohrozovali bezpečnosť a zdravie osôb, ktoré sa oprávnene zdržujú v mieste poskytovania upratovacích služieb,
   6. bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie zamestnancov objednávateľa alebo iných osôb, ktoré sa zdržujú na mieste poskytovania upratovacích služieb o ktorých sa dozvedel v súvislosti s jej plnením,
   7. dodržiavať zákaz fajčenia a požívania alkoholických nápojov na pracoviskách objednávateľa. Zamestnanec poskytovateľa alebo osoba konajúca v jeho mene je povinná podrobiť sa vyšetreniu, ktoré vykonáva objednávateľ oprávnenými zamestnancami za účelom zistenia, či nie je pod vplyvom alkoholických nápojov, omamných látok alebo psychotropných látok. Ak podľa postupov zisťovania, uvedených v internom predpise objednávateľa, bola u zamestnanca poskytovateľa vykonaná kontrola na dodržiavanie zákazu požitia alkoholických nápojov s pozitívnym výsledkom, tento zamestnanec sa stal pre objednávateľa neakceptovateľným a poskytovateľ je povinný rešpektovať požiadavku objednávateľa na jeho výmenu.
6. Poskytovateľ v súvislosti s plnením predmetu zmluvy je povinný vykonať ochranné opatrenia:
   1. používať a udržiavať bezpečnostné a ochranné zariadenia nevyhnutné na zaistenie bezpečnosti, ochrany zdravia pri práci na mieste plnenia predmetu zmluvy. V tej súvislosti je povinný aj vhodne zabezpečiť miesto poskytovania upratovacích služieb proti vstupu nepovolaných osôb,
   2. môže začať plnenie predmetu zmluvy upratovacie služby až vtedy, ak je miesto poskytovania upratovacích služieb náležite zabezpečené, vybavené na bezpečný výkon práce a sú dodržané všetky podmienky na zaistenie bezpečnosti a ochrany zdravia ustanovené platnými právnymi predpismi,
   3. zabezpečí dodržiavanie zákazu vstupovať a zdržiavať sa v priestore a vykonávať tam činnosti, ktoré by mohli bezprostredne ohroziť život alebo zdravie pokiaľ nevykonal a neskontroloval vykonanie všetkých opatrení za zaistenie bezpečnosti a ochrany zdravia pri práci,
   4. dodržiavať bezpečnostné označenia, výstražné signály a príslušné upozornenia a pokyny kompetentných vedúcich zamestnancov objednávateľa v mieste poskytovania upratovacích služieb v prípade potreby,
   5. povinný zreteľne označovať pracoviská a zariadenia, ktoré môžu ohroziť alebo poškodiť zdravie zamestnanca, a používať bezpečnostné a zdravotné označenie pri práci podľa osobitného predpisu,
   6. zabezpečiť pohyb svojich pracovníkov a osôb konajúcich v jeho mene len na určenom pracovisku a v určenom priestore.
7. Poskytovateľ je povinný bezodkladne oboznámiť objednávateľa o mimoriadnej udalosti (nebezpečná udalosť, pracovný úraz pracovníka poskytovateľa alebo inej osoby konajúcej v mene poskytovateľa), ktorá sa stala v súvislosti s plnením predmetu zmluvy. O tomto je povinný informovať objednávateľa aj vtedy, ak k mimoriadnej udalosti nedošlo v súvislosti s plnením predmetu zmluvy ale na pracoviskách objednávateľa.
8. Poskytovateľ pri plnení predmetu zmluvy vypracováva, vedie, uchováva a v prípade potreby neodkladne aktualizuje predpísanú dokumentáciu, záznamy a evidenciu súvisiacu so zabezpečením bezpečnosti a ochrany zdravia pri práci.
9. Poskytovateľ pri zmene podmienok, ktoré môžu v súvislosti s plnením predmetu zmluvy nepriaznivo ovplyvniť bezpečnosť práce, je povinný vykonať potrebné zmeny technologických alebo pracovných postupov.
10. Poskytovateľ zodpovedá za kvalifikáciu, odbornú a zdravotnú spôsobilosť svojich pracovníkov a osôb konajúcich v jeho mene, určenú pre výkon zmluvných činností. V tej súvislosti je povinný zaraďovať pracovníkov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
11. Poskytovateľ písomne poveruje osoby, ktoré v jeho mene plnia predmet zmluvy vykonávaním činností s vyšším rizikom, ktoré ustanovil osobitný predpis.
12. Objednávateľ zabezpečí oboznámenie zamestnancov poskytovateľa pred začatím plnenia predmetu zmluvy a v jej súvislosti:
    1. s príslušnými právnymi predpismi a ostatnými predpismi na zaistenie BOZP,
    2. s existujúcimi a predvídateľnými nebezpečenstvami a ohrozeniami a ich dopadmi, s ochranou pred nimi,
    3. so zákazom vstupovať do priestorov, zdržovať sa v priestoroch a vykonávať činnosti, ktoré by mohli bezprostredne ohroziť život alebo zdravie osôb, participujúcich na plnení predmetu zmluvy,
    4. so zásadami bezpečnej práce a zásadami bezpečného správania na pracoviskách objednávateľa,
    5. so súvisiacimi internými pokynmi objednávateľa,
    6. s opatreniami a postupmi v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie.
13. Poskytovateľ sa zaväzuje realizovať predmet zmluvy upratovacie služby až po absolvovaní školenia BOZP a ochrany pred požiarmi všetkých jeho pracovníkov alebo osôb konajúcich v jeho mene podieľajúcich sa na realizácii predmetu zmluvy pred jej začatím a ďalej v intervaloch určených objednávateľom.
14. Poskytovateľ je povinný vybaviť svojich zamestnancov na vlastné náklady ochrannými odevmi a pomôckami (ďalej len „OOPP“), adekvátnymi prostrediu a ohrozeniam, ktorým sú vystavení v súvislosti s plnením predmetu zmluvy. Zároveň zodpovedá za vybavenie a označenie OOPP osôb konajúcich v jeho mene.
15. Zamestnanci poskytovateľa, ako aj osoby konajúce v jeho mene sú povinní používať určeným spôsobom pridelené osobné ochranné pracovné prostriedky.
16. Poskytovateľ pri vykonávaní činností spojených so zvýšeným nebezpečenstvom vzniku požiaru zodpovedá za plnenie úloh vyplývajúcich z ustanovení platných právnych predpisov v oblasti ochrany pred požiarmi. O takejto činnosti je vždy povinný informovať zodpovedného zástupcu objednávateľa vopred pred začatím vykonávania týchto činností a pritom je povinný rešpektovať jeho pokyny v súvislosti so zabezpečením resp. vykonaním protipožiarnych opatrení.
17. Poskytovateľ je povinný v súvislosti s plnením predmetu zmluvy vykonať opatrenia a určiť postupy na zabezpečenie poskytnutia prvej pomoci, vykonanie záchranných prác, evakuáciu pracovníkov a zabezpečiť prostriedky potrebné na ochranu života a zdravia zamestnancov v mieste poskytovania upratovacích služieb pre prípad vzniku bezprostredného a vážneho ohrozenia života alebo zdravia. O vykonaných opatreniach informuje objednávateľa a ďalšie osoby zdržujúce sa na mieste poskytovania upratovacích služieb.
18. Objednávateľ prostredníctvom bezpečnostného technika alebo koordinátora bezpečnosti je oprávnený kontrolovať a vyžadovať plnenie zmluvných ustanovení v oblasti bezpečnosti a ochrany zdravia pri práci, dodržiavanie právnych predpisov a ostatných predpisov na zaistenie bezpečnosti a ochrany zdravia pri práci, zásad bezpečnej práce, ochrany zdravia pri práci a bezpečného správania na pracovisku a bezpečných pracovných postupov pracovníkmi poskytovateľa a ďalšími osobami, ktoré sa zúčastňujú na plnení predmetu zmluvy. Poskytovateľ je povinný odstraňovať nedostatky zistené kontrolnou činnosťou objednávateľa a tomto ho preukázateľne informovať.
19. Príslušný bezpečnostný technik a koordinátor bezpečnosti sú oprávnení uložiť zástupcovi poskytovateľa vykonanie nevyhnutných opatrení na ochranu bezpečnosti a zdravia osôb, zdržujúcich sa v mieste poskytovania upratovacích služieb. Ak je bezprostredne ohrozený život alebo zdravie zamestnancov, uložené opatrenie platí až do jeho zrušenia tým, kto ho uložil alebo zástupcom objednávateľa.
20. Náklady, ktoré vzniknú objednávateľovi z dôvodu porušenia predpisov na zaistenie BOZP a OPP poskytovateľom, alebo tretími osobami, ktoré konajú v jeho mene v súvislosti s plnením predmetu zmluvy znáša poskytovateľ.
21. Za škody, ktoré vzniknú objednávateľovi nevykonaním alebo nedostatočným vykonaním preventívnych opatrení a ďalších opatrení na zaistenie BOZP, VZ a OPP poskytovateľom, nedostatočnou koordináciou a informovanosťou v súvislosti s plnením predmetu zmluvy zodpovedá poskytovateľ.